als_Latn dik_Latn sag_Latn
Asport – Kombëtarja e Shqipërisë është në mesin e dhjetë ekipeve të vogla që kanë shkaktuar një shok të vërtetë në ciklet e eliminatoreve për kampionatet europiane. Shqipëria së bashku me Maltën njihen edhe për barazimet e famshme kundër përfaqësueses së Gjermanisë Perëndimore.
Në tekstin e UEFA-s, të botuar të premten në prag të hedhjes së shortit për Euro 2016, përmendet edhe humbja shokuese e Francës nga Bjellorusia, sikurse edhe fitorja e Ishujve Faroe në debutim. Barazimi pa gola i Shqipërisë me përfaqësuesen e Gjermanisë Perëndimore në kualifikimet për “Euro `68” shihet si një prej befasive më të mëdha në histori të cikleve eliminatore. Ndeshja e zhvilluar në Tiranë më 17 dhjetor të vitit 1967, befasoi ekipin gjerman që atëbotë drejtohej nga Helmut Shën. “Fitorja kundër Shqipërisë do t’i siguronte kualifikimin në Kampionatin Evropian të vitit 1968. Për dallim nga Gjermania Perëndimore, ekipi i Shqipërisë ishte në kërkim të pikëve të para në raundin preliminar të Grupit 4. Në fund, Shqipëria arriti të sigurojë një barazim të paharrueshëm”, – shkruan “UEFA.com”, që citon edhe një deklaratë të futbollistit të ndjerë të Shqipërisë, Panajot Pano, që në atë ndeshje barti fanellën me numrin 10.
“Ishte një përmbysje aq e madhe, saqë ne e festuam për një muaj këtë barazim. Ishte sikur ta fitonim Kupën e Botës”, – ishin fjalët e Panos pas barazimit me Gjermaninë Perëndimore. Gjermania Perëndimore përjetoi një shok të vërtetë edhe në eliminatoret për “Euro 80”, kur barazoi pa gola në ndeshjen e zhvilluar në udhëtim kundër Maltës më 25 shkurt të vitit 1979.
Në ekipin e Gjermanisë Perëndimore luanin lojtarë si Sep Maier e Karl-Heinz Rumenige. Për Maltën, kjo ishte pika e vetme që e pati fituar në këto eliminatore. “Pas përfundimit të ndeshjes, në vend që ta ndërroja fanellën me një lojtar të Gjermanisë, vendosa të mbaj timen në shenjë të një kujtimi të jashtëzakonshëm. Ishte një arritje e madhe për ne ky barazim”, – ishin fjalët e portierit të Maltës, Çarls Shiberras, ndonëse ndeshjen e kthimit gjermanët e fituan bindshëm 8:0.
Në mesin e befasive të tjera janë edhe humbja e përfaqësueses së Francës 1-0 në shtëpi nga Bjellorusia, më 3 shtator të vitit 2010. Po ashtu befasuese nga UEFA është llogaritur edhe fitorja e Ishujve Faroe ndaj Austrisë (1-0) në qershor të vitit 1975. Vend ka gjetur edhe barazimi 1-1 i Italisë me Lituaninë (2 shtator 2006), duke pasur parasysh që italianët asokohe sapo ishin kurorëzuar me titullin kampionë të botës.
You must be logged in to post a comment Login
als_Latn als_Latn als_Latn als_Latn als_Latn eng_Latn